Din l-insalata tajba anke sħuna bħala kontorn ma' xi platt tal-laħam. Għandek bżonn (għal 4 porzjonijiet): 4 patatiet kbar Basla kbira mqatta' rqiqa 4 slices bejken, imqattgħin f'biċċiet żgħar Mgħarfa tewm imqatta' fin ħafna Kuċċarina żerriegħa tal-kosbor Kuċċarina żrieragħ tal-kemmun Kuċċarina oregano Niskata bżar Mgħarfa żejt taż-żebbuġa Mgħarfa sherry vinegar Mgħarfa kosbor imqatta' frisk biex iżżejjen Qaxxar u agħlli l-patata. Tħallihomx jirtabu wisq. Saffi l-patata u ħalliha tibred, u mbagħad qattagħha f'biċċiet kbar. F'taġen nonstick, aqli l-bejken, il-basla u t-tewm sakemm il-basla tirtab u l-bejken isir iqarmeċ. M'hemmx bżonn ta' żejt għax huma jsiru fix-xaħam li joħroġ mill-bejken stess. Neħħi l-bejken, il-basla u t-tewm mit-taġen u poġġihom ġo skutella kbira. Fl-istess taġen, żid iż-żerriegħa tal-kosbor, iż-żerriegħa tal-kemmun, l-oregano u l-bżar. Qallihom għal żewġ minuti, u ħawwad kontinwament biex ma jeħlux u toħrog sew l-aroma taghħom. Neħħi minn fuq in-nar u żidhom mat-taħlita tal-bejken. Imbagħad żid ukoll il-patata ġol-iskutella. Żid iż-żejt u l-ħall u ħawwad sew biex tiksi l-patata bit-taħlita u l-ħxejjex aromatiċi kollha. Żejjen bil-kosbor frisk. L-ikla t-tajba! Jekk għandek xi mistoqsijiet dwar din ir-riċetta u oħrajn, ibgħatilna fuq info@skoperta.net #wpdevar_comment_1 span,#wpdevar_comment_1 iframe{width:100% !important;} #wpdevar_comment_1 iframe{max-height: 100% !important;} Jackie Busuttil Kontributriċi